السلام عليكم. انا باسم عليوة ودي سبوبة حلال اتكلمنا معكم في الحلقات اللي فاتت عن اسئلة مهمة في عروض التجارة. وفي الحلقة ديت هنتكلم عن اسئلة جديدة ومن اشهرها. ازاي تحسب الزكاة على البضاعة الكاسدة اللي عندك بقى لها سنين ومش راضية
ازاي تحسب الزكاة على شقة انت شاريها بالتقسيط؟ وازاي تحسب الزكاة على شقة انت مشتريها شركة انت وصحابك؟ كل ده واكتر هنشوف حلقة النهاردة اول واهم سؤال هنجاوب عنه النهاردة ازاي تحسب الزكاة على البضاعة الكاسدة اللي بقى لها فترة ما اتباعتش. دي مش هتطلع عليها زكاة. اما الزكاة هتتحاسب عن حول واحد بس الحول اللي انت بعت فيه البضاعة
واحد مشتري شقة بالتقسيط ازاي يحسب الزكاة بتاعتها؟ اول حاجة انت ما لكش دعوة بالسعر اللي انت اشتريت به الشقة لان انت لسه ما دفعتوش الشقة هتدفعها بالتقسيط. وبالتالي انت هتركز
على قيمتين. القيمة اللي انت دفعتها لغاية تاريخ الحول. سواء كان المقدم والاقساط. زائد حاجة جديدة بنسميها القيمة السوقية للشقة دي في تاريخ الحوا طب القيمة السوقية للشقة هحسبها ازاي في تاريخ الحول؟ بتحسبها عن طريق السمسار او الشركة بتروح لهم تقول لهم انا لو انا عايز ابيع الشقة بالاقساط اللي انا دافعها لغاية النهاردة. هاخد عليها اوفر
قد ايه هيقول لك هتاخد اوفر عشرين الف تلاتين الف خمسين الف زي ما يقول لك هتاخد الاوفر وهتضيفه الى قيمة الاقساط والمقدم اللي انت دفعته وتزكي على القيمة دي. فلو افترضنا في
بتاعنا ان انت دفعت مقدم واقساط مية وخمسين الف جنيه. وعندك اوفر خمسين الف يبقى انت هتحسب الزكاة على المتين الف جنيه. ودي بيسموها القيمة السوقية للشقة في تاريخ الحول. طيب واحد اشترى شقة هو واصحابه. والشقة ديت بلغت النصاب وحال عليها الحول. ازاي يحسبوا الزكاة بتاعتها؟ هيحسبوا الزكاة بتاعتها على انها شقة واحد فيهم. وبعد
يحسبوا الزكاة بتاعتها عادي خالص هتتوزع عليهم بنسبة ملكيتهم في الشقة. يعني لو هم تلاتة والتلاتة النسب بتاعتهم متساوية هتقسم الزكاة على تلاتة. لو هم اربعة على اربعة وهكزا. طب الناس بتوع التصنيع يركزوا معي. لو عندك من ضمن العروض بتاعة التجارة بتاعتك مواد خام. ازاي تحسب الزكاة عليها؟ المواد الخام دي لها تلات مراحل
يا اما هي لسه مادة خام ما اتصنعتشي يا اما المادة دي صنعنا فيها جزء ولسه ما تمتش فبنسميها انتاج تحت التشغيل يا اما المادة ديت بقت في الاخر منتج تام لو هي منتج تام
قاموا بغرض التجارة وقلنا هنزكيها ازاي خلاص. انما مشكلتنا دلوقتي لو هي مادة خام ولو هي موجودة عندي تحت التشغيل. هتحسبها ازاي؟ بتجيب الناس الخبراء وبتقول له المادة النهاردة قيمتها السوقية قد ايه. او لو هي اتصنعت فهي وهي لسة تحت التصنيع دلوقتي قيمتها تسوى كم وهي ديت اللي بتضمها للوعاء بتاع الزكاة بتاعك وبتزكيه
مع الفلوس ومع البضاعة بتاعتك العادية خالص. طيب الناس اللي بتتاجر في العملات زي الريال والدولار وغيره. ازاي يحسب الزكاة بتاعته؟ السؤال الاولاني هل هنتعامل مع العملات دي على انها
ولانها عروض تجارة. ايوة هنتعامل معها على انها عروض تجارة بالزبط. طب ازاي تحسب الزكاة بتاعتها بمسال لو انت معك مية الف دولار والمية الف دولار قيمة الدولار في تاريخ الحولي
كانت بعشرين جنيه. يبقى هتقول مية الف دولار في عشرين جنيه. والرقم اللي هيطلع اللي هو اتنين مليون. هتقوم ضربه في اتنين ونص في المية. لو انت شغال على الحول الهجري
واتنين وستة من عشرة في المية لو انت شغال على الحولي الميلادي واحنا كده اتعاملنا مع الدولار ومع الريال على انه بالزبط زي البضاعة اللي بتقيمها بقيمتها السوقية في تاريخ الحول. طب لو انت
من الناس اللي بتضارب في البورصة والاسهم والسندات والصكوك وغيره. ازاي تحسب الزكاة بتاعتها؟ اولا الاوراق المالية هنتعامل معها على ان هي بنية التجارة. لو الاوراق المالية اللي عندي بنية التجارة
زي ما حسبت العملات بالزبط. هتشوف قيمة الاوراق المالية في البورصة او هتشوفها في نطاق السماسرة اللي انت بتشتغل معهم. وتحسب الاوراق المالية اللي عندك بقيمتها السوقية وبتزكيهم بنفس فكرة عروض التجارة بالزبط. لو واحد عنده ارض زراعية ازاي يحسب الزكاة بتاعتها؟ وهل هي تدخل تحت زكاة الزروع؟ ولا هتدخل ضمن زكاة عروض التجارة؟ لو الارض الزراعية
كريهة بنية التجارة فهتزكى زي عروض التجارة بالزبط. ولو انت شاريها عشان تأجرها فهتزكى زكاة عروض المستغلات اللي ناتج منها لما يبلغ النصاب ويحول عليه الحول هو ده اللي هنزكيه. اما لو انت شاريها عشان خاطر تاكل وتشرب منها فمش عليها زكاة خالص. وبالتالي ديت هتبقى من عروض القونية. طب لو واحد عنده بقر وعنده جاموس وعنده غنم
وعنده معيز وعنده ابل؟ هل هيزكيهم زكاة انعام؟ ولا زكاة عروض تجارة؟ لو هو شاريهم بنية التجارة فهيتعاملوا نفس معاملة عروض التجارة. ولو هو شاريهم عشان خاطر يأجرهم للحرث وغيره وبالتالي هيتعامل معاملة عروض المستغلات اللي ناتج منهم هيزكى ازا بلغ النصاب وحال عليه الحول. طب لو هو شاريهم عشان يستخدمهم استخدامه الشخصي هيركبوا
او هيستخدمهم في الزراعة وفي الارض بتاعته. بالتالي ديت هتبقى من عروض القونية اللي انت بتستخدمها لاستخدامك الشخصي. مش هيبقى عليها زكاة. وان شاء الله في الحلقات القادمة هنتكلم بالتفصيل عن زكاة الزروع
عن زكاة الانعام تابعونا. طب عشان نلخص كل الحلقات اللي فاتت الخاصة بعروض التجارة هتيجي في تاريخ الحول وهتعمل معي المعادلة اللي جاية دي. هات ورقة وقلم واكتب ورايا وعاء الزكاة
بيساوي الفلوس اللي معك في تاريخ الحول زائد الدهب بنية التجارة وشف الحلقة اللي فاتت عشان تفهم زكاة الدهب زائد الديون اللي لك برة اللي انت متأكد انها هترجع لك. ودي بيسموها الديون الجيدة
زائد البضاعة او السلعة بعد تقييمها بقيمتها السوقية او قيمتها الاستبدالية اللي اتفقنا عليها في الحلقة كل ده هتنقص منه الديون المستحقة عليك في سنة الحول فقط. يعني الديون اللي خاصة بسنة الحول وهتطرحها من كل اللي فات
وبالتالي هيطلع لك وعاء الزكاة. بعد ما تطلع وعاء الزكاة هتضربه في اتنين ونص في المية او اتنين وستة من عشرة في المية زي ما اتفقنا. وده يطلع لك قيمة
ازا كان مستحق عليك في تاريخ الحول. وبكده نبقى خلصنا زكاة عروض التجارة. وتابعونا في الحلقات اللي جاية